als_Latn dik_Latn sag_Latn
Tre avokatë mbrojtës të rastit të Kumanovës gjobiten me nga 1200 euro dhe obligohen që të paguajnë të gjitha harxhimet për realizimin e seancës së sotme. Kjo për shkak se në mënyrë demonstrative e braktisën seancën duke reaguar për moslejimin e familjarëve të hyjnë në sallë.
Avokatët Naser Raufi,Bujar Dardhishta dhe Mefail Arsllani, kërkuan nga Gjykata kushte të përshtatshme për punë dhe praninë e të gjithë 29 familjarëve në sallë, ndërsa gjykata u arsyetua se nuk ka sallë tjetër më të madhe. Harxhimet e seancës do t’i paguajnë Raufi dhe Dardhishta, ndërsa Arsllani vetëm gjobën prej 1200 eurove. Vendimin për t’i gjobitur avokatët, gjykatësja Verka Petrovska e solli me arsyetimin se avokatët kanë ofenduar gjyqin dhe kanë penguar rrjedhën e procesit gjyqësor.
“Kjo seancë duhet të jetë publike, por që prej fillimit nuk është ashtu pasi që selektivisht vetëm 2, 3 prej familjarëve janë në seancë. Duke marrë aprasysh se janë nga Kosova, vijnë dhe malltretohen dhe pasi që merret parasysh se ligji ua mundëson praninë në seancë. 01:02 Ne nuk do të vazhdojmë seancën derisa nuk plotësohen kushtet të cilat i kemi kërkuar. Qëndrimi i gjykatës ishte që nuk ka salla , gjë që nuk është e vërtetë”, tha avokati Raufi.
Me tre avokatët e dënuar, u solidarizuan të gjithë avokatët e tjerë mbrojtës që paralajmëruan gjykatën se më nuk do të pranojnë të futen në sallë që nuk ka vend për të gjithë.
Kjo ka shtyrë edhe familjarët që në mënyrë demonstrative të paraqiten tek ambasada e Kosovës. Grupi i familjarëve pas takimit me ambasadorin Ylber Hysa, njoftoi se është caktuar një takim me ministrin e drejtësisë Adnan Jashari dhe zëvendës kryetarin e Gjykatës Themelore Shkupi 1. Familjarët shprehën zhgënjimin edhe nga realizimi i derianishëm i premtimeve të dhëna nga ministri Jashari.
“Arsyetimi i tyre i vetëm ishte se salla ishte e vogël. NE e dimë që dy seancat e tjera janë mbajtur në një sallë më të madhe në Gjykatën Supreme më duket. Tani kemi kaluar në një sallë shumë më të vogël. Më duket se kjo është një pretekst që të mos na lejojnë të marrim pjesë në seancë. Ambasada tha se do t’i shfrytëzojë të gjitha mundësitë ligjore për ta zbatuar të drejtën. Kemi pasur takime edhe më herët me ministrin e drejtësisë dhe disa familjarë janë të zhgënjyer. Ndoshta ai nuk ka shumë fuqi ose kompetenca këtu në Maqedoni po na ka pas dhënë disa premtime”, tha Dashurije Sefa, gruaja e Genc Sefajt.
“Ne familjarët e kemi deklaruar edhe më herët se nuk i besojmë kësaj drejtësie. Argument është mospjesëmarrja jonë se kjo drejtësi është e brishtë. Kjo është e drejtë ligjore dhe kushtetuese e Maqedonisë. Përderisa janë seancat e hapura është e drejtë e jona që të marrim pjesë në seancë”, tha Hazir Krasniqi, vëllai i Muhamet Krasniqit i njohur me nofkën Komandant Malisheva.
Gjykata para fillimit të seancës i njoftoi familjarët se prej 29 personave, vetëm 9 mund të hyjnë në sallë, për shkak se hapësira mundëson vetëm aq. Kjo shkaktoi reagim të ashpër tek familjarët që bojkotuan tërësisht seancën. Seanca e ardhshme do të jetë më 8 mars.
Ferikan Iljazi /SHENJA/
Gjykata gjobit me nga 1200 euro avokatet by tvshenjaofficial
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn